Anatolijs Kucevols

**Anatolijs Kucevols** (, dzimis  Kijivā) ir Ukrainas politiķis, diplomāts, Ukrainas aizsardzības ministra vietnieks Eiropas integrācijas jautājumos no 2025. gada oktobra, bijis Ukrainas ārkārtējais un pilnvarotais vēstnieks Latvijas Republikā no 2022. gada decembra līdz 2025. gada oktobrim, bijušais Ukrainas Ministru kabineta valsts sekretāra vietnieks.

## Biogrāfija
Dzimis Kijivā. Absolvējis Tarasa Ševčenko Kijivas Nacionālo universitāti, kur ieguvis filoloģijas maģistra grādu (2007). Vēlāk ieguvis maģistra grādu ekonomikā (2009) un maģistra grādu valsts pārvaldē (2013) Nacionālajā Valsts pārvaldes akadēmijā. Ieguvis doktora grādu valsts pārvaldē (2021), runā ukraiņu, angļu, itāļu un krievu valodā.

## Karjera
Profesionālo karjeru sācis Ukrainas Ekonomikas ministrijas Starptautiskās tehniskās palīdzības un sadarbības ar starptautiskajām finanšu organizācijām departamentā.

2011. gadā turpinājis šo darbu Ukrainas prezidenta birojā, kur strādāja pie Ukrainas ārējās ekonomikas jautājumiem, muitas likumdošanas reformām, Ukrainas sadarbību ar starptautiskajām finanšu organizācijām, īpaši ar Pasaules Bankas grupu, Eiropas Rekonstrukcijas un attīstības banku, Eiropas Investīciju banku, kā arī īstenoja starptautisko partnerību par tehnisko palīdzību, īpaši ar Ekonomiskās sadarbības un attīstības organizāciju. Piedalījies jauno Ukrainas darbinieku pārkvalifikācijas programmā Federālā kanclera un Vācijas federālā prezidenta departamentā (2010), lai iepazītos ar Eiropas valstu koalīcijas darbu.

A. Kucevols pieder pie Ukrainas Eiropas integrācijas atbalstītājiem un strādāja Ukrainas Ministru kabineta sekretariāta Eiropas integrācijas birojā (2009—2011). Bija atbildīgs par sadarbību ar ES ekonomikas un statistikas jautājumos, tiesiskuma, brīvības un drošības reformās, tehniskajā palīdzībā, sarunās ar Eiropas Komisiju par attīstību, ES un Ukrainas programmas un Asociācijas nolīguma īstenošanu, vispārējiem politiskiem jautājumiem saistībā ar sadarbību starp Ukrainu un ES.

Uzreiz pēc Pašcieņas revolūcijas, kļuva par valdības Eiropas un eiroatlantiskās integrācijas koordinācijas biroja direktora vietnieku. Šai laikā Ukrainas integrācija Eiropā kļuva par galveno virzītājspēku reformām Ukrainā. A. Kucevols kā Valdības biroja Stratēģiskās plānošanas departamenta vadītājs bija atbildīgs par Ukrainas Eiropas integrācijas politikas veidošanu, politiskā dialoga ar ES atbalstīšanu, divpusējo asociācijas struktūru atbalstīšanu utt.

Vēlāk A. Kucevols strādāja vairākās nevalstiskajās organizācijās, privātajā sektorā un starptautiskās tehniskās palīdzības projektos. Viņš iestajās par vides ilgtspējības veicināšanu Ukrainas ekonomikā, jo īpaši mazinot lietotu automobiļu radītos vides riskus. Savas idejas viņš popularizē emuārā LIGA.net.

2020. gada 12. oktobrī Ukrainas Ministru kabinets iecēla Anatoliju Kucevolu par Ukrainas Ministru kabineta valsts sekretāra vietnieku.

2022. gada 23. decembrī Ukrainas prezidents Volodimirs Zelenskis iecēla Anatoliju Kucevolu par Ukrainas ārkārtējo un pilnvaroto vēstnieku Latvijas Republikā. 2025. gada 7. oktobrī ar prezidenta V. Zelenska dekrētu atsaukts no amata ar nākamo dienu, plašāk nepaskaidrojot atsaukšanas iemeslus. 

## Ģimene
Sieva — Marija Kucevola (dzimusi 1989. gadā), divas meitas (Elina (2018) un Diana (2018)). Tēvs — Anatolijs Kucevols (1952—2022). Māte — Nadija Kucevola (dzimusi 1959. gadā).

## Apbalvojumi
2. pakāpes ierēdnis.
* Triju Zvaigžņu ordenis (2025),
* Ukrainas Ministru kabineta Goda rakstu (2022), 
* Ukrainas Ministru prezidenta Pateicību (2021), 
* Ukrainas Augstākās Radas priekšsēdētājam (2024), 
* Ukrainas Valsts robeždienesta priekšsēdētājam (2024), 
* Ukrainas Valsts muitas dienesta priekšsēdētājs (2022), 
* Go Global Awards 2022 par vadošo lomu ekonomiskajā diplomātijā no Starptautiskās tirdzniecības padomes. 
* Ukrainas Valsts robeždienesta priekšnieka medaļu "Par palīdzību valsts robežas apsardzībā" (2023) 
* 36. atsevišķās jūras kājnieku brigādes komandiera zīmi "Vienmēr uzticīgs".

## Atsauces